Min huma dawk il- klassijiet u gruppi fis- soċjetà tagħna li l- Alternattiva taspira li tirrapreżenta politikament ? Bħala partit tal- Ħodor aħna partit li jaspira li jirraprezenta cross section minn kull parti tas- socjeta' Maltija b' politika li tirrispetta l- minoranzi , dawk il- gruppi li huma soċaljment esklużi jew oppressi minħabba sess , sesswalità , twemmin jew stil ta' ħajja . Barra minn hekk , bħala partit li għandu politika soċjali progressiva , aħna wkoll partit li jappella lill ħaddiema , speċjalment dawk li għandhom dħul baxx , kif ukoll lil dik li tissejjaħ New Middle Class . Din ġenerlament tkun magħmula minn nies ta' klassi tan- nofs , li spiss ikollhom livell ta' edukazzjoni pjuttost għolja u aktarx ikollhom twemmin u valuri li jkunu qrib dawk tal- partiti tal- ħodor . Ngħidu aħna , ikunu favur id- diversita u l- pluraliżmu , u li jkollhom valuri post - materjalisti bħat- tollerazna , id- difiża tal- ambjent u l- ugwaljanza tas- sessi . Hemm ukoll l- idea li l- politika tal- ħodor hi politika ta' kulħadd , minħabba li kulħadd qed jiġi mheeded minn affarijiet bħat- tniġġis , tibdil fil- klima u ħwejjeġ bħal dawn . Hemm ukoll min jgħid , u jien naqbel ma dan , li fis- soċjeta' ta' illum , il- bniedem m' għandux identità waħda , imma bosta . Mhux qed ngħid hekk biex narmi politika li tappella lill- klassi tal- ħaddiema , imma għax naraf li s- soċjetà illum hi wisq kumplessa . Ngħidu aħna , jista' jkollok ħaddiem li hu razzist , jew mara li taqbel ma twemmin politiku jew reliġjuż li hu kontra n- nisa , jew tkun gay u timmilta f' partit li għandu ideat konservattivi kontra dawn in- nies ( f' Malta eżempji bħal dawn hawn bosta ) . Jekk titlaq minn l- interessi ta' grupp wieħed biss , jista' jkollok anomaliji bħal dawn . Il- politika saret kumplessa ħafna , u ma tistax tgħid jien nappella għall- ħaddiema jew għall- klassi tan- nofs biss . Hemm identitajiet diversi . Din tagħmel l- isfida għall- politiku aktar diffiċli . • Teżisti l- impressjoni li l- AD hu partit li l- uniku territorju li hu marbut miegħu hu dak tad- distrett ta' Tas- Sliema . Hemm il- ħsieb li l- partit jipprova jrabbi għeruq f' distretti oħra ? Naħseb li l- Alternattiva aktar għanda ċansijiet elettorali fid- disgħa distrett , milli f' dak ta' tas – Sliem . Jien u l- eks leader Harry Vassallo t- tnejn minn Tas- Sliema , u anke Arnold Cassola għandu għeruq Slimiżi . Għalhekk nafu d- distrett sew . Minkejja li hi belt kosmpolitana , f' Tas- Sliema ħafna mill- elettorat hu konservattiv ; kemm f' dik li hi ekonomija u kemm soċjalment u kulturalment . Hemm limitu għalhekk ta' kemm l- AD tista' iġġib voti hemm . L- Alternattiva qed nippruvaw inrabbu għeruq f' distretti oħra . Meta jien sirt chairperson , kienet waħda mill- affarijeit li sħaqt li għandna nagħmlu . Biex tagħmel dan madankollu , hi aktar faċli tgħida milli twettaqa . Partit li għandu riżorsi limitati irid ikollu l- prijoritajiet tiegħu . Qed nippruvaw nespandu f' reġjuni li m' humiex dawk tat- Tramuntana . Madankollu , wieħed irid iżomm f' moħħu li l- Alternattiva l- aktar li għanda ċans tiġi eletta hi fit- Tramunta . Dan mhux qed ngħidu biex infarfar ir- responsabiltà min- Nofsinhar ta' Malta . Hawnhekk ta' min isemmi li membru ewlieni tal- AD , Carmel Cacopardo , ġie ippremjat mill- Kunsill ta' Birżebbuġa għall- ħidma li qed jagħmel għar- residenti ta' dan il- lokal . Ġa wkoll għanda ċeri kandidati f' moħħna għan- Nofsinhar tal- pajjiż . Anke din iż- żona ta' Malta hi f' moħħna , anke għalhiex , jekk nieħdu l- qasam tal- Ambjent , in- naħa t' isfel ta' Malta hi dik li hi l- aktar milquta minn numru ta' problemi bħal dawk ta' ċerti dħaħen ( issa ser ikun hemm ukoll żieda t' emissions mill- power station ta' Marsaxlokk ) , biex ma nsemmux ċerti problemi t' esklużjoni u ta' faqar . L- isforutna , kif għidt , hi li r- riżorsi huma limitati . • L- Ambjent hu wieħed mit- temi li l- elettur jassoċja mal- AD . Problema kbira marbuta ma dan il- qasam hi dik tal- bini bla rażan li qed jeqred lil ambjent ta' pajjiżna . Min- naħa l- oħra , bil- mewt tal- qasam tal- manifattura , l- industrija tal- bini hi waħda mill- ftit li fadal li huma ' labour intesive ' . X' jipproponi l- partit tiegħek biex mhux biss ikun imħares l- ambjent , imma ikun hemm alternattivi realistiċi ta' xogħol għal dawk li jaħdmu f' din l- industrija ? Biex nibdew , tajjeb ngħidu li s- settur tal- bini jista' jaħdem b' mod sostenibbli , ngħidu aħna billi jsir enfasi fuq l- irranġar ta' djar aktar milli fuq il- bini ta' djar ġodda . Hemm djar li jistgħu jiġu rinnovati , imma li sfortunatament qed jaqgħu biċċiet . L- Alternattiva , bħal partiti ħodor ewropej u numru ta' trade - unions , qed nipproponu il- ' Green New Deal ' , fejn qed ngħidu li jista' jinħoloq xogħol , inluż xogħol li hu labour intenstive , li jkun kemm soċjalment u ekonomikmanet , imma anke ekoloġikament , sostentibli . F' dan ir- rigward il- parlament ewropew għadu kemm approva riżoluzzjoni mressqa minn MEP tal- ħodor . Biex nieħdu eżempju prattiku , Malta għandna problema kbira fl- immaniġjar tal- iskart . Dan ma jinvolvix biss li tiġbor iż- żibel . Jinvolvi wkoll inġenerija , riċerka u affarijiet bħal dawn . L- istess dwar it- trasport pubbliku . Malta għanda lura ħafna f' dan il- qasam , minkejja li ġejja riforma li għad irridu naraw kif ser tkun . L- informatika hu qasam ieħor li jista' joħloq ħafna xogħol , ngħidu aħna f' reġjuni bħal Għawdex . ; li jista' jsir hub u tiġi eliminata l- insularita li normalment din il- gżira tbati minnha . Hemm setturi oħra . Setgħa sar xogħol simili fix- shipyards , fejn dawn setgħu iddiversifikaw fil- manifattura ta' solar panels jew karozzi tal- linja ekonoliġiċi . Li jista' jkun hemm għażliet favur l- ambjent li jkunu ekonmikament vjabbli hi ħaġa li mhux qed ngħida jien , imma qed jgħiddua diversi esperti , bħal fir- rapporti tal- Green European Foundation , li jsosntu li hemm bosta xogħol minn dan it- tip li jista' jinħoloq . Ovvjament , irid ikollna saqajna mal- art . Hemm ċertu industriji li ma jistgħux jeżistu , u mhux qed ngħid għal Malta biss , imma globalment . Ħu l- industrija tal- armi . Din toħloq ix- xogħol , imma hu tajjeb li din teżisti ? Din toħloq ix- xogħol . Imma hi din ħaġa tajba , meta wieħed iqis ir- riskji li hemm ? Ix- xogħol hu importanti u għandu jkun prijorita . Imma mhux xogħol li jagħmel ġid għal sena u dannu għal bosta snin . Għalhekk irridu nitkellmu dwar żvilupp sostenibbli . L- ekonomija , l- ekoloġija u l- aspett soċjali għandhom jimxu alenija ma xulxin . • F' temi bħal Ambjent u d- divorzju l- AD , kien prekursur ta' dibatti li l- partito l- oħra għal bidu kienu jaħarbu , u li issa b' xi mod kellhom jidħlu fihom . Liema huma t- temi l- ġodda li l- AD beħsieba tippreżenta fix- xena politika Maltija fil- futur ? Hemm numru ta' oqsma li fihom il- partit għadu prekursur . Ngħidu aħna , f' dak li għandu x' jaqsam ma drittijiet ta' omossesswali . Hemm oqsma oħra li fihom l- AD saret l- uniku partit li jitkellem dwarhom , ngħidu aħna il- ġustizzja soċjali . Din hi tema li nħoss li l- Partit Laburista m' għadhiex wisq għal qalbu , minħabba li lanqas għandu l- kuraġġ jgħid affarijiet bħal li għanda tolgħa l- paga minima jew li jappoġja l- working time directive tal- Unjoni Ewropea minkejja li l- unions kollha fl- Ewropa u l- partiti tax- xellug kollha jappoġawha . Inħoss li fuq temi tax- xellug hi l- Alternattiva biss li għadha titkellem . Int semmejt id- divorzju u l- ambjent . Ma naħsibx li l- partiti l- oħra qed verament jitrattaw dawn it- temi . Fuq id- divorzju ħadd m' għandu l- kuraġġ li jitkellem favur dan id- dritt . Fil- PN kien deputat wieħed , Jerffrey Pullicino Orlando li kellu l- kuraġġ jipproponi liġi , u dan tajjeb ngħid wara li aħna konna ktibna lill- membri tal- parlament u ippreżentajnielhom l- istess liġi li ippropona hu , u li hi bażikament hi dik li hemm l- Irlanda . Il- Partit Laburista , min- naħa l- oħra , nħoss li qed jidħaq bin- nies . Joseph Muscat setgħa jagħmel private members bill , u dan m' għamlux . Biex issa Pullicino Orlando ħadlu t- tapit minn taħt saqajh . Barra minn hekk , ma kien kapaċi jikkonvinċi lill- partit tiegħu jieħu stand serja dwar il- kwestjoni . Fil- Partit hemm numru ta' membri li huma b' mod ċar kontra d- divorzju . L- istess dwar l- ambjent . Kif jistgħu iż- żewġ partiti ewlenin jittieħdu bis- serjetà meta huma iffinanzjati mill- kuntratturi l- kbar ? Wieħed jista' min jistaqsi bena l- kwartieri tal- PN , jew jistaqsi għalfejn ħadd miż- żewġ partiti ma ikkritika lill- Midi li f' Tigne tefa materjali tal- bini il- baħar u ħa maħfra ta' 3 miljuni . Dan hu fatt li aħna biss ikkritikajna , u ħadd mill- partiti l- kbar . Għalhekk ma jistgħux jittieħdu bis- serjetà , anke meta nitkellmu dwar tibdil fil- finanzjament tal- partiti . • Fil- passatt l- AD kien jiġbed numru ta' voti ta' protesta ; ta' dawk li huma diżillużi bil- partiti mainstream u li jridu bidla fis- sistema politika . Madankollu , fl- aħħar elezzjoni bosta minn dawn mid- dehra ippreferew ma jivvutawx . X' ser jagħmel il- partit biex jerġa jibda jidher bħala tassew alternattiva għal dak li hemm ? Din hi sfida kbira għall- Alternattiva , u nixtieq li għadni s- soluzzjoni hawn , imma m' għandhix . Irridu nikkonvinċu lil dak li jkun li jekk hu jew hi huma diżillużi bil- politika , għandu arma li hi l- vot u li din għanda tintuża . Inutli tgerger u ma tagħmel xejn . Jekk ma tivvotax ser tħalli kollox kif inhu . Madankollu , hemm fenomenu ieħor li deher ħafna fl- aħħar elezzjoni ; fl- elezzjoni tal- Ewropa u dawk tal- kunsilli lokali , votanti , l- aktar nazzjonalsiti , li jew ma jivvutawx biex jgħatu messaġġ lill- partit ( minħabba li dawn , billi huma eżenti mid- data protection law , jistgħu iżommu informazzjoni fuq persuni , u jniżżlu minn mingħalihom hu magħhom u min mhux ) . Dawn in- nies jagħmlu dan biex jirrikattaw u jkunu jistgħu jitallbu pjaċir . Hemm madankollu votanti nazzjonalisti li , bħala protesta kontra t- tmexxija tal- PN , jivvutaw lil ribelli fl- istess partit . Din hi ħaġa li batjet minnha fl- aħħar elezzjoni tal- kunsill lokali ta' Tas- Sliema , fejn permezz tal- influwenza ta' Robert Arrigo , li dak iż- żmien kien ribell fil- partit tiegħu , tela Nikki Dimech , bil- konsegweni li hemm issa fejn donnu hemm fazzjonijiet u alleanzi strambi fil- kunsill . Hawnhekk nerġgħa immur għal dak li għidt l- ewwel . Jekk trid il- bidla ivvota għal bidla . Inutli tivvota għall- partit li ġabek fil- qagħda li qiegħed fiha , u hu inutli ma tivvutax . Ser iżżom l- istatus quo . Hemm min madankollu jgħid li għandek tagħżel l- anqas ħażin bejn tnejn li għandhom ċans jirbħu ? Il- mistoqsija hi , hemm illum l- anqas ħażin , meta għandek partit fil- gvern u partit fl- oppożizzjoni li donnu jrid isir fotokopja ta' dak fil- gvern ? Jekk taqra bejn il- linji tal- kitbiet ta' ċerti ħassieba qrib il- PL tinduna li dawn kull ma jridu hu li l- partit tagħhom ikun Partit Nazzjonalista ieħor . L- uniku differenza li ser ikun hemm jekk il- PL ikun waħdu fil- gvern hi l- bdil ta' ċertu kuntratturi li jieħdu t- tenders , u laqnas dik għax bosta jiffinanzjaw lit- tnejn . Innota kif illum , taħt Joseph Muscat , ċertu kuntratturi kbar m' għadhomx jiġu ikkritikati , waqt li bid- difetti kollha li kien hemm , sa ftit ilu , meta kien għad hemm Alfred Sant , dawn kienu jaqilgħu bosta kritika ? • X' inhi l- pożizzjoni tal- AD dwar ix- xogħol prekarju u l- abbuż mill- part - timers ? Jekk wieħed jara l- istqarrijiet tal- AD , jinduna li spiss aħna tkellimna dwar ix- xogħol prekarju . Wieħed jista' jara dak li ngħidu fil MUESAC , fejn aħna l- uniku partit li jitkellem b' mod ċar dwar ix- xogħol prekarju . U fuq ċertu issues , m' aħniex biss l- uniku partit , imma l- unika għaqda , għax l- unions Maltin – kuntrarju għal dawk ewropej – mhux kollha jaqblu li f' pajjiżna tidħol il- working time directive . Aħna per eżempju , ilna ngħidu li għanda togħla l- paga minima , mhux biss għal min hu full - timer , imma wkoll togħla pro - rata għal min jaħdem part - time . Aħna nitkellmu b' mod ċar dwar żieda fil- maternity leave , anke jekk biex inkunu ġusti , fuq din l- issue il- PL iċċaqlaq ftit . Dwar ix- xogħol , tkellima ħafna fuq ħaddiema li huma sfruttati , inkluż dawk emigranti . Hawnhekk jiddispjaċini ngħid li fl- aħħar elezzjonijiet għall- parlament ewropew iż- żewġ partit l- kbar għamlu skandlu nazzjonali , jippruvaw jikkompetu bejniethom min hu l- aktar xenofobiku . Aħna konna lesti nitilfu l- voti għax għidna li immigranti għandhom jiġu trattati bħan- nies . Għax għidna hekk , tlifna l- voti . Imma nippreferu nitiflu l- voti u nkunu ta' prinċipju . Jekk il- PL qed ibigħ ruħu biex jiġi elett akkost ta' kollox jagħmel hu . Jekk il- PN , bil- Kristjaneżmu kollu li jiftaħar bih , jibni kampanja elettorali billi jbeżża bl- emigranti , jagħmel hu . Aħna mhux lesti naqgħu għal dan . • Il- qasam tas- saħħa hu qasam fejn donnu morna lura erbgħin sena ; qasam fejn il- kwalita tas- servizz b' xejn marret lura tant li bosta qed ikollhom iħallsu mhux b' kapriċċ imma biex jinqdew sew b' mod ragonevli . X' jaħseb il- partit tiegħek dwar dan ? Dan hu qasam għal qalbna , u s- sena l- oħra , meta l- gvern ippropona white paper , konna minn tal- ewwel li bgħatna l- proposti tagħna . Aħna nemmnu li s- saħħa għadna tkun dirtt bażiku u universali , irrispettivament mill- qliegħ ta' dak li jkun . Jien ma naqbilx li s- saħħa b' xjen għanda tkun biss għal min jaqla' ftit . Jekk jiġri hekk ser ikun hemm aktar antagoniżmu kontra n- nies bi qliegħ baxx . Tibda d- diska li ' jien qed inħallas it- taxxa għal ħaddieħor ' . Ser tinħoloq stigma , li bl- istudju tal- poltiika soċjali , nafu l- effet qawwi tagħha . Ta' min jinnota li f' Malta hawn diskriminazzjoni mhux biss jekk tista' tħallas aktar , imma anke jekk int inxurjat . Mhux għax aħna kontra min hu inxurjat , imma għax min hu inxurjat jista' jaqbeż ċertu kjuwijiet , u dan mhux sewwa għal min mhux . Irridu insemmu wkoll fattur ieħor – il- bżonn li tiġi miġġielda l- ħela . Din hemm bżonn li tkun imrażżna . Sfortunatament , meta kien hawn min ried jikkkontrolla l- ħela qam infern politiku u ma sar xejn . Il- ħela trid tkun ikkontrollata , imma mhux li bl- iskuża ta' dan jitnaqqru d- drittijiet tal- ħaddiema . Is- saħħa universali hi prijorita' ewlenija . , u b' dan mhux qed nifhem biss sptar . Nifhem ukoll il- kwalita' tal- ħajja , l- ikel li nieklu , d- dritt li tgħix f' post li mhux imniġġes – aspett li jmorru l ' hinn mis- sempliċi kura tal- mard . • L- AD kien partit li dejjem kien favur li Malta tkun fl- UE , mingħajr ma wiegħed – kuntrarju għal ħaddieħor – li l- EU tista' tkun kollox għal kulħadd . Kif tiġġudika l- performance ta' pajjiżna f' dawn l- ewwel snin ta' sħubija ? Liema huma dawk l- oqsma li fihom il- pajjiż baqgħalu x' jaqdef ? F' ċerti affarijiet morna il- quddiem , f' oħrajn morna lura ( ngħidu aħna l- bidla tal- flixkien minn ħġieġ għall- plastik , għalkemm il- gvern jista' jiġġieled din permezz ta' eko - taxxa ) u f' oħrajn għad baqa' ħafna xi jsir . Ngħidu aħna fil- qasam tal- ambjent , bħala liġijiet morna l- quddiem , imma billi ftit kien hawn infurzar , dawn ma issarfu f' xejn . Ċerti affarijiet l- UE tħallihom f' idejn il- pajjiż , u hawn jiddependi minn min imexxi ; minn min ikun fil- gvern . Fil- qasam soċjali wkoll . Ċerti drittijiet daħlu biss fuq il- karta , bħal dak tas- sigurta fuq ix- xogħol . Però hemm areas oħrajn , u hawn nerġa immur għad- direttiva tax- xogħol , fejn il- Partit Nazzjonalista – li dejjem suppost riedna nidħlu fl- Ewropa – qed jagħmel minn kollox biex din ma tidħolx , u l- istess il- Partit Laburista li suppost hu partit xellugi . Dan għalia hu skandlu . L- istess dwar oqsma oħraj marbuta ma drittijiet ċivili . Fl ' Unjoni Ewropea qed tiġi diskuss l- Anti - Discrimination Directive ; li ngħidu aħna hi favur ċerti drittijiet ugwali għall- minoranzi li qed jiġu esklużi bħal benefiċji u sigurta soċjali u li ma jkun hemm ebda diskrimiazzjoni fl- ebda qasam . L- Alternattiva hi favuriha kompletament , waqt li l- partiti l- oħra qed jopponu ċertu oqsma . L- istess dwar id- divorzju . Waqt li l- UE ma tilleġslax favur dan , kullimkien hu meħud li hu dritt ċivili . Il- PN min- naħa l- oħra , jilgħaba li suppost hu partit ewropew , hu kontra . Aħna konna favur li nidħlu fl- UE mhux biss għad- direttivi , imma anke għall- mentalità u dimesjoni ewropea u kosmopolitana ; ewropa ta' diversita' u ta' tolleranza . Jekk aħna , f' pajjiżna , ma nitollerawx lil min irid jiddiovrzja , jew lil xi ħadd li għandu sesswalita' differenti minn tal- mainstream u li jixtieq jirregola r- relazzjoni tiegħu , ma tantx aħna ewropej . • Fil- passat l- AD spiss ipprotestat dwar il- coverage li tingħata fil- media . X' inhuma il- ħsibijiet tiegħek ? Jien mhux daqshekk ċinku dwar dan il- qasam . Mhux dejjem kont naqbel ma dikjarazzjonijeit li ħareġ il- Partit fil- passat . Din hi ħaġa naturali li mhux kulħadd jaqbel ma dikjarazzjonijiet li min żmien għal żmien kien joħroġ il- partit . Naħseb li ċerti gażetti jagħtuna coverage tajjeb . Dwar il- media nazzjonali , naqbel li hemm fejn wieħed jilmenta , għax spiss ma tagħtiniex il- coverage li jistħoqqilna . Ngħidu aħna , biex niġu irrapurtati , irridu nagħtu konferenza stampa . Issa wieħed mhux dejjem irid / jista' jagħti konferenza stampa biex jesponi kull pożizzjoni tiegħu . Jekk ikollok pożizzjoni fuq kwestjoni ; nieħdu d- direttiva tax- xogħol li semmejt jew id- divorzju ; ma jidhirlix li għandna nagħmlu konferenza stampa fuq kull waħda . Barra minn hekk , ġieli nagħmlu konferenza stampa u l- ġurnalisti ma jiġux għax ikun hemm oħrajn . Jiġifieri hawn aħna żvantaġġati . Hemm ukoll il- problema , mhux marbuta neċessarjamnet mal- partit tagħna , dwar il- media indipendenti li hi propjetà u hi ikkontrollata minn ċerti interessi individwali . Ir- risposta għal din naħseb li wkoll hi li jkun hemm xandir statali tajjeb u verament miftuħ għal kulħadd . Naħseb li għandu ikun hemm riforma serja fl- Awtorità tax- Xandir . Din hi nominata mill- partiti l- kbar u ovvjament dawn jinsabu f' sitwazzjoni ta' gwerra birda ; l- aqwa li huma t- tnejn jibbilanċjaw lil xulxin . Din li kull ma rridu hu li n- Net u l- One jibbilanċjaw lil xulxin ma tistax titqies bħala xi ħaġa ġiusta , tant li kien hemm ruling li jgħid hekk . Xi jiġifieri fil- kampanja elettorali l- istazzjonjiet taż- żewġ partiti jistiednu biss il- kandidati ta' xulxin , jew inkella biss il- kandidati tal- partit tagħhom ? Jien naħseb li m' għandux ikun hemm stazzjoniejit tat- televiżjoni tal- partiti politiċi . Fuq radio m' għandix din il- probelma . Anke għax- xandir tal- istat , qabel ma jkun hemm riforma fl- Awtorità tax- Xandir , ma nistax nimmaġina qagħda aħjar milli hi . Ir- rappreżentanti jeħtieġ li jkunu maħtura b' mod ekwu mis- soċjetà ċivili , u mhux miż- żewġ partiti l- kbar . • Hemm l- impressjoni li bil- ħatra tiegħek bħala leader , l- Alternattiva icċċqalqet definittivament lejn ix- xellug . Ghalfejn persuni li jemmen f' dawn l- ideali għandu jivvota AD ? Naħseb li persuna xellugija għanda tivvota AD għax aħna l- uniku partit li hu bil- fatti favur il- ġustizzja soċjali , li m' aħna iffinanzjati minn ebda neguzjant kbir , li verament favur politika serja ekoloġika u li verament favur id- drittijiet ċivili . Jidhirli li l- Partit l- ieħor tax- xellug għandu politika ta' konvenjenza , li trid togħoġob lil kulħadd ( lill- kaċċaturi tgħidilhom mod , u l- ambjentalisti mod ieħor ; lill- omosesswali mod u lill- konservattivi mod ieħor ; lill- ħaddiema mod u lilll - business chamber tal- partit stess mod ieħor ) . Il- partit Nazzjonalistia hu ovvjament tal- lemin , u na nistgħax nifhem kif jista' jkun hemm xi ħadd xellugi li jivvutalu . Aħna verament il- partit li favur id- drittijiet tal- ħaddiema , dawk tal- minoranzi u li hu favur il- ġlieda kontra l- faqar u kontra l- esklużjoni soċjali , u li hu favur il- ġustizzja ekoloġika . Illum Intervista | 08 ta' Novembru 2009 Nr 159 Karl Stagno - Navarra jintervista lil Michael Briguglio iċ- Chairperson il- ġdid tal- AD Frisk fil- kariga l- ġdida tiegħu bħala ċ- Chairperson tal- Alternattiva Demokratika , Michael Briguglio jmeri lil dawk li forsi jqisuh ' tifel ' fil- politika u jsostni li bil- maqlub ta' dak li xi wħud jistgħu jaħsbu , " jien ili attiv fil- politika għal dawn l- aħħar 15 -il sena . " Ta' 34 sena Michael Briguglio għandu l- esperjenza ta' kunsillier tal- AD fil- Kunsill Lokali f' Tas- Sliema u fl- istess waqt okkupa karigi fi ħdan il- partit li jmexxi . Briguglio hu wkoll lecturer fis- soċjoloġija fi ħdan l- Università ta' Malta u s- suġġett l- aktar għal qalbu – proprju s- soċjoloġija – hi dik li se jagħfas fuqha tul it- tmexxija tiegħu tal- Partit Alternattiva Demokratika . Fl- ewwel diskors li għamel hekk kif inħatar Chairman tal- AD Michael Briguglio sostna fuq it- twemmin tiegħu fuq dak li fisser bħala l- ugwaljanzi soċjali . " Nemmen li ma jistax ikun hemm progress mingħajr ma jkun hemm politika li timmira lejn l- ugwaljanzi soċjali , " kien sostna Briguglio waqt id- diskors inawgurali tiegħu . Iżda issa li għaddiet ġimgħa mill- ħatra tiegħu , Michael Briguglio qed jagħmilha ċara li taħt it- tmexxija tiegħu l- politika ta' l- AD se tkun iffukata fost l- oħrajn fuq it- tisħiħ tad- drittijiet ċivili u l- ambjent . Filwaqt li jagħmilha ċara li l- AD mhix ' pressure group ' , Briguglio jinsisti li waqt li hemm rispett sħiħ lejn il- ' pressure groups ' fil- pajjiż , " l- AD hu partit politiku li hu magħmul min- nies , u fuq kollox , timmira biex tirrappreżenta l- vuċi tal- votanti tagħha fil- Parlament . " Fi ftit kliem Michael Briguglio hu determinat li jħalli l- marka tiegħu fuq l- AD billi jmexxi l- partit lejn it- tisħiħ tal- identità tiegħu . Iżda x' identità għandu l- AD ? Briguglio jispjega li l- qofol tal- politika ta' l- AD hi l- politika l- " ħadra " – politika li hi msejsa fuq ekonomija ta' żvilupp li tirrispetta l- ambjent u li taħtaf l- opportunità li tkattar il- ġid nazzjonali u l- impjiegi permezz ta' din il- politika , li hi l- politika li qed tiżviluppa fid- dinja bħalissa . Madankollu Briguglio jinsisti li l- AD se tkun preżenti f' kull ċirkostanza tal- politika lokali u se titkellem fuq kull ħaġa li tolqot direttament lin- nies u l- kwalità tal- ħajja tagħhom . " L- AD kienet u se tibqa' rilevanti għal Malta , " jsostni Briguglio , minkejja l- fatt li baqgħet qatt ma sabet postha fi ħdan il- Parlament nazzjonali . Jekk wieħed iħares lejn dawn l- aħħar 20 sena kemm ilu mwaqqaf l- AD dan il- partit tħabat biex sab postu bejn iż- żewġ partiti ewlenin u pprova jiddistingwi lilu nnifsu bħala l- " alternattiva " għal min tradizzjonalment ivvota Laburista jew Nazzjonalista u jidhirlu li dawn m' għadhomx jirriflettu l- politika li jixtieq dak il- votant . Iżda ż- żmien għallem lill- AD li l- kwistjoni ta' " alternattiva " mhix biżżejjed u f' kemm ilha tikkontesta l- elezzjonijiet nazzjonali jew lokali dejjem lagħbet logħba li poġġietha f' sitwazzjoni bħal bandla fejn f' mument minnhom togħla imma mbagħad taf tieħu tisbita , xi drabi anki umiljanti . Fi kliem Briguglio , kif inhi miktuba l- Liġi Elettorali , jagħmilha matematikament " impossibbli " li fil- Parlament Malti jkun elett it- tielet partit . Dan ipoġġi fuq l- AD il- piż li jiddeċiedi fuq x' jista' jagħmel biex jirbaħ dak is- siġġu li jista' jagħmel id- differenza kollha . " M' aħna qed neskludu xejn , " jgħid Briguglio li pprova ma jikkommettix ruħu fuq strateġija partikolari li tista' twassal lill- AD biex " tikkoreġi " dak li fisser bħala " l- anomalija " fid- demokrazija Maltija . Fi sforz biex nittantah jgħid x' jistgħu jkunu l- għażliet għall- AD , Briguglio jpoġġi fl- istess kategorija ta' " xejn m' hu eskluż " li l- partit jirrikorri quddiem il- Qorti Ewropea biex tikseb sentenza li tikxef l- impossibbiltà matematika li t- tielet partit ikun jista' jsib postu fi ħdan il- Parlament Malti . Diskors dwar il- possibbiltà li l- AD tidħol fi koalizzjoni mhix eskluża lanqas . Madankollu Michael Briguglio hu ċar biex jispjega li jekk kemm -il darba l- AD jkun wasal viċin biex jikkunsidra għażla bħal din , " dan isir esklussivament fuq il- bażi ta' liema partit ikun lest li jħaddan il- manifest elettorali tiegħu u fuq kollox li dak il- partit ikollu manifest li jkun kompatibbli ma' dak li nkunu qed nipproponu aħna . " Id- diskors dwar ir- rappreżentanza Parlamentari tal- AD twassalna biex niftħu d- diskussjoni fuq tema oħra marbuta mal- istatus tal- AD fil- pajjiż . Filwaqt li l- AD tibqa' tilmenta li l- istazzjonijiet tal- partiti politiċi jeskluduhom mid- diskussjoni u ma jistednuhomx biex jipparteċipaw fil- programmi tagħhom , jibqa' biss TVM li bħala l- istazzjon nazzjonali jew tal- Istat , jinħeba wara l- Liġi tax- Xandir li hi regolata mill- Awtorità tax- Xandir u li tgħid li biex ikollha opportunita' ndaqs mal- partiti l- oħra trid ikollha rappreżentanza proporzjonali fil- Parlament . " B' riżultat ta' dan , l- AD għandha leħinha maħnuq fid- dibattitu nazzjonali u dan jeħtieġ jinbidel , " qal Briguglio . Fl- isfond ta' din il- problema seħħ żvilupp pjuttost importanti matul dawn l- aħħar snin hekk kif mill- Presidenza ta' Guido de Marco bħala l- Kap tal- Istat , il- mexxejja jew rappreżentanti tal- AD bdew ikunu mistiedna formalment u informalment il- Palazz . Dan l- għarfien kapaċi jiftaħ beraħ id- diskussjoni fuq l- istatus tal- AD quddiem l- istituzzjonijiet , partikolarment issa li anki l- President George Abela iddikjara li qed jiftaħ beraħ ukoll għall- AD . Michael Briguglio hu determinat li jsaħħaħ id- dehra tal- AD u li fuq kollox ikun rappreżentattiv fuq it- territorju nazzjonali kollu . L- idea ta' Briguglio hi li waqt li juża lill- Kunsilli Lokali bħala l- istrument politiku biex ikun viċin tan- nies u li jaqdi l- ħtiġiet partikolari tar- residenti , hemm il- ħsieb li jitwaqqfu rappreżentanzi reġjonali bl- iskop li jkun hemm ċentralizzazzjoni fuq bażi ta' reġjuni tal- kwistjonijiet biex ikunu indirizzati f' isem ir- residenti . Michael Briguglio jispjega li waqt li l- Partit Nazzjonalista kif ukoll il- Partit Laburista jużaw lill- Kunsilli Lokali bħala " inkubaturi " għal ċerti nies li jkunu jixtiequ jiksbu karriera 'l quddiem fil- politika , bil- maqlub l- AD temmen li l- politika vera hi proprju dik tal- Kunsillier Lokali fejn dak ikun il- politiku tan- nies li jirrispondi immedjatament għall- ħtiġiet tan- nies . " Bankina jew inkonvenjent fl- ambjent immedjat tar- resident ta' spiss hi l- aktar ħaġa importanti għal dak li jkun , u l- AD twiegħed li taġixxi immedjatament , " jispjega Briguglio . Hawnhekk Michael Briguglio jispjega kif matul iż- żmien kollu li serva Kunsillier fi ħdan il- Kunsill Lokali f' Tas- Sliema dejjem ipprova jsib il- bilanċ bejn il- kunsilliera sħabu eletti f' isem il- PN jew il- PL . " Fejn kien hemm bżonn li nesprimi qbil mal- PN għamiltu ; fejn kien hemm bżonn li nesprimi qbil mal- PL għamiltu kif ukoll għamilt ħilti biex nipproponi l- politika tal- AD li kienet apprezzata u fejn kien meħtieġ li nintervjeni bejn il- PN u l- PL għamiltu u rnexxieli , " sostna . Fi kliem ieħor Briguglio esprima x- xewqa tiegħu li l- AD ma jkunx ikkunsidrat bħala partit li jfixkel , iżda partit li għandu l- interess nazzjonali , l- interess veru taċ- ċittadin . " Aħna m' aħniex il- partit tal- ' big business ' bħall- partiti l- kbar li minħabba l- kunflitt ta' interess li kapaċi jkollhom minħabba min jiffinanzjahom jieqfu milli jaġixxu , " qal Briguglio , fwaqt li żied fuq kif l- AD dejjem ippubblika l- kontijiet tiegħu għall- iskrutinju tan- nies u qatt ma qabeż illegalment in- nefqa elettorali tiegħu . " Aħna tassew impenjati li nħaddmu politika nadifa u trasparenti fejn nitkellmu u naġixxu f' isem in- nies u mhux b' aġendi moħbija , " sostna . Hawnhekk frixna d- diskors fuq id- dibattitu li għaddej bħalissa fuq id- divorzju u waqt li sostna l- pożizzjoni tal- AD bħala partit li dikjaratament jaqbel mal- introduzzjoni tad- divorzju fil- pajjiż ikkritika lill- PN għal dak li fisser bħala " logħob bil- kliem " u " konservazzjoniżmu " b' politika li qed iċċaħħad lill- Maltin mid- dritt ċivili tad- divorzju . Ikkritika wkoll lill- Mexxej Laburista Joseph Muscat fejn qal li filwaqt li " Muscat għandu opinjoni ma jgħidhiex u l- PL jilgħab bid- diskors u ma jikkommettix lilu nnifsu b' mod ċar . " Fi kliem iċ- Chairperson il- ġdid tal- AD , " m' hawnx isbaħ milli tkun miftuħ u ċar fil- politika , " u żied li waqt li hu personalment , kif ukoll l- AD , " tirrispetta bis- sħiħ ir- rwol tal- Knisja fis- soċjetà Maltija , kif ukoll id- dmir tagħha li titkellem , hemm ukoll distinzjoni ċara bejn dak li hu l- Istat u dak li hu l- Knisja . " " Aħna nirrispettaw il- ħsieb tal- Knisja u qatt mhu se nitkellmu kontriha , madankollu se nitkellmu fuq dak li għandu jkun d- dritt ċivili għal eluf ta' Maltin , " qal Briguglio . L- AD , jinsisti Briguglio , hu l- partit li jħaddan lil kulħadd , u jemmen li għandu jkun it- tarka għal dawk kollha li jħossuhom f' minoranza . Fost dawn hemm l- omosesswali , fejn sostna kif għal żmien twil l- AD dejjem tkellmet favur id- drittijiet tal- omosesswali u mhux minnu li l- PL " ħataf it- tapit minn taħt l- AD billi ħabbar li se jagħmel sezzjoni għall- omosesswali . " Anki fl- ambjent , " ħadd ma ħadilna t- tapit dwar il- politika ambjentali tagħna , " sostna Briguglio b' referenza għall- Flimkien għall- Ambjent Aħjar ( FAA ) immexxi minn Astrid Vella . " L- AD hi dejjem preżenti politikament fuq dak kollu li hu fl- interess nazzjonali , " reġa' saħaq Briguglio , waqt li sfida lil min jista' jaħseb li l- AD tħalliet mingħajr politika li tista' tiddistingwiha mill- partit l- oħra . B' ħarsa lura lejn il- kampanji tal- AD , Michael Briguglio jitkellem fuq il- kampanja għal referendum nazzjonali fuq ir- riforma fil- Liġi dwar il- Kera . Waqt li jsostni li din kienet politika li ddeċidewha l- predeċessuri tiegħu fi ħdan il- Kunsill ta' l- AD , Briguglio jgħid li l- kampanja kellha ssir , madankollu esprima n- nuqqas ta' qbil tiegħu mal- fatt li l- partit AD rabat il- ħtieġa għal riforma fil- Liġi tal- Kera ma' referendum nazzjonali . " Jien nemmen li ħlejna ħafna enerġiji b' dik il- kampanja , " sostna Briguglio li żied jispjega kif anki għall- partiti l- kbar kienet tkun impriża enormi biex tiġbor dawk l- eluf ta' firem , " aħseb u ara kemm kienet diffiċli għall- AD biex tilħaq il- kwota ta' firem li setgħu jwasslu għal referendum nazzjonali . " Michael Briguglio temm jgħid li l- kampanja għal riforma fil- Liġi dwar il- Kera kienet bżonjuża u l- fatt li l- AD tkellmet u għamlet pressjoni fuqha kienet biżżejjed , tant li l- Gvern u anki l- Oppożizzjoni ħassew li kien wasal iż- żmien li ssir din ir- riforma u saret . L- intervista ser tidher fuq One TV , l- erbgħa 18 ta' Novembru , 8.30 pm L- Orizzont 9 ta' Novembru 2009 Hawn lok għat- tielet partit f' Malta ? Qabel is- sittinijiet kien hemm it- tielet partit imma mbagħad bdew jisparixxu . Imma jekk wieħed jara x- xenarju politiku llum naħseb li hawn lok għat- tielet partit . Speċjalment meta l- partiti l- kbar , minkejja li jikkritikaw lil xulxin , għandhom ħafna affarijiet simili għal xulxin u l- politika tagħhom ma tantx tvarja . Ħafna drabi l- partiti l- kbar jippruvaw jintogħġbu ma' kulħadd għax iridu l- maġġoranza biex jitilgħu fil- Parlament . Issa meta inti tipprova tingħoġob ma' kulħadd b' mod inevitabbli se jkun hemm min ma togħġbux . U naħseb li hemmhekk qiegħed l- ispazju għall- AD . Mhux spazju fis- sens li int tipprova tattira lejk kull min hu mdarras mill- Gvern jew l- Oppożizzjoni imma tipprova tattira gruppi soċjali li qegħdin iħossuhom imwarrba mingħajr ma twarrab il- prinċipji tiegħek . Mhux faċli għax jekk tifli l- kultura Mal- tija ta' kif jivvotaw in- nies tara li matul is- snin aktar kien hemm it- tendenza li bniedem jaqleb minn partit kbir għal partit ieħor kbir milli għal wieħed żgħir . Erħilha li fl- aħħar elezzjonijiet rajna fenomenu ġdid … il- kategorija ta' nies li ma jivvutawx . Li dejjem qiegħda tikber . Issa l- isfida tagħna hi li nipprovaw inġibu nies lejna flok jaqilbu minn partit għal ieħor jaqilbu lejna u nattiraw nies li m' huma jivvutaw lil ebda partit . L- AD ilha mwaqqfa 20 sena imma għajr għall- ewwel elezzjoni tal- Parlament Ewropew qatt m' attirat il- vot tan- nies . Għaliex ? Jien inpoġġiha mod ieħor … l- AD qatt ma telgħet fil- Parlament . U hawn min jaqta' qalbu minħabba f' hekk . Imma kultant l- ammonti ta' voti li ġġib l- AD ikunu aktar mid- differenza tal- voti bejn iż- żewġ partiti l- kbar . Fl- aħħar elezzjoni ġenerali l- PN ġab mal- 1 , 500 vot aktar mill- PL … l- AD ġabet madwar 4 , 000 vot . Għandna saħħa li s' issa qatt ma wżajniha biżżejjed . U rridu nibdew nużawha aktar . Il- vot tagħna jaf jiddetermina elezzjoni ġenerali . Wieħed mill- messaġġ tiegħi huwa li ħadd m' għandu jeħodna ' for granted ' . Is- saħħa żgħira li għandna rridu nużawha b' mod intelliġenti . Mhux li nagħmlu ' hijack ' tal- politika Maltija … dik la naqblu magħha u lanqas jaqblilna għax darb ' oħra n- nies ma tivvotalnix . F' liema sens tużaw is- saħħa li għandkom ? Il- politika hija ibbażata fuq kif il- prinċipju tiegħek twasslu bl- aħjar mod . Per eżempju , tista' tinnegozja għal ċertu affarijiet . Meta Malta daħlet fl- UE l- appoġġ tal- AD kien kruċjali . Ir- referendum u l- elezzjoni ġenerali ma ntrebħux b' xi marġini ta' barra minn hawn . L- appoġġ tagħna kien importanti ħafna u tneħħi l- aħħar ġimgħa l- PN żiegħel bl- AD mhux ħażin . Dik hija s- saħħa li l- AD tista' tuża bħalma jużawha l- partiti ż- żgħar fl- UE . Irrid nagħmilha ċara li m' aħna s- satellita ta' ħadd . Għax hawn min qiegħed jgħid li l- AD kienet is- satellita tal- PN fi żmien l- UE u issa qiegħed jipprova jagħti l- impressjoni li sirna s- satellita tal- PL . L- għan tagħna huwa li l- politika Green , għax il- kelma Ħadra ma tantx tinstema sabiħa , timxi 'l quddiem . Ħa nużaw il- mezzi disponibbli għalina biex nimxu 'l quddiem imma ma nistgħux ngħidu minn qabel x' inhu - ma għax fil- politika tinnegozja u tara x' inhu l- aħjar għan biex twassal il- politi - ka tiegħek . Nemmnu wkoll li l- elezzjoni ġenerali m' hijiex il- bidu u t- tmiem ta' kollox . Waqt li hi importanti ħafna , u aħna nixtiequ nkunu fil- Parlament , nemmnu li l- elezzjonijiet tal- kunsilli lokali u dik tal- Parlament Ewropew huma importanti daqsha wkoll . L- istrateġija tagħna mhux se tkun iffukata biss fuq l- elezzjoni ġenerali . Imma ma nistax ngħidlek " ħa nagħmlu hekk " . Ebda partit m' għandu ' blue print ' ta' x' se jagħmel . Min qatt issopona li fil- PL kienet se tidħol Marisa Micallef ? Jew min qatt issopona li fl- aħħar elezzjoni l- PN kien se jagħti l- impressjoni li huwa l- partit tal- ambjentalisti ? Għalija kienet impressjoni falza imma hekk għamel il- PN u kienet waħda mir- raġuni għaliex rebaħ l- elezzjoni ġenerali . Hawn min jgħid li l- AD aħjar baqgħet ' pressure group ' bħalma kienet fil- bidu milli saret partit politiku . Kieku l- AD baqgħet ' pressure group ' kienet tmut . Għandi rispett kbir lejn l- għaqdiet ambjentali għax kienu influwenti ħafna biex fil- pajjiż sar ċertu tibdil imma mill- esperjenza tiegħi bħala Kunsillier f' Tas- Sliema l- aktar ħaġa li ċċaqlaq l- affarijiet hija l- vot . F' Tas- Sliema l- PN warrab l- idea tal- parkeġġ fi Qui - Si - Sana u waħda mir- raġunijiet kienet proprju għax il- PN beda jibża' li l- AD se tissaħħaħ aktar . U filli kellek kunsill li kien favur il- parkeġġ u filli l- kunsill ta' warajh bidel id- diska . Is- saħħa tagħna hi l- vot . Fl- aħħar mill- aħħar l- unika ħaġa li partit kbir jibża' minnha huwa l- vot . U għalhekk il- partiti l- kbar jagħmlu ħafna kompromessi ma' ċertu sezzjonijiet tas- soċjetà . Per eżempju , il- PL se jagħmel sezzjoni għall- gays . Xi ħaġa pożittiva imma ma kinietx ko - inċidenza li l- PL għamel stqarrija stampa dwarha jumejn wara li sirt Ċerpersin tal- AD ? Għax waħda mill- ' key issues ' li semmejt dakinhar kienet li aħna l- unika partit li nitkellmu b' mod konsistenti fuq il- gays . Forsi l- PL ra li l- vot tal- gays mhux bil- fors se jmur għandu u beża' li se jiġu għandna . Għalhekk nemmen li kieku l- AD tkun ' pressure group ' ma jkunx hemm lokha . Għax diġà hemm ' pressure groups ' oħrajn . L- AD is- saħħa tagħha hija l- vot . Dik hija l- arma li dejjem użajna u li beħsiebna nużaw aktar . Wara l- PL , l- AD kien it- tieni partit li għażel żagħżugħ fit- tmexxija tiegħu . Fiduċja fiż- żgħażagħ jew tattika biex jiġu attirati ż- żgħażagħ lejn dawn il- partiti ? Naqra minn kollox . Mhux bilfors l- għażla tkun konxja . Trid tara min hu disponibbli joħroġ għat- tmexxija u lil min iridu l- membri . U mhux bilfors għax ikun żagħżugħ . Sena u nofs ilu l- AD għażlet lil Arnold Cassola li kien żagħżugħ fl- ispirtu imma mhux daqstant fl- età . Min- naħa l- oħra ż- żgħażagħ jidher li huma l- aktar attirati lejn il- PN . Jekk tħares lejn l- aħħar elezzjonijiet tara li waħda mir- raġunijiet għaliex rebaħ kien proprju minħabba li attira ħafna żgħażagħ lejh . Imma la Eddie Fenech Adami u lanqas Lawrence Gonzi ma kienu żgħażagħ meta rebħu l- elezzjoni ? Imma jekk tara l- Università , anke jekk din ma tirrappreżentax liż- żgħażagħ kollha , tara kif il- PN għandu saħħa tremenda fost iż- żgħażagħ . L- SDM ilu jirbaħ elezzjonijiet lanqas naf kemm … fl- aħħar elezzjoni tal- istudenti saħansitra ngħaqdu 10 għaqdiet kontrih u xorta rebħilhom . Bl- ' issue ' tal- UE l- PN irnexxielu jattira ħafna żgħażagħ lejh mentri l- PL kien għamel awto - gowl kbir meta kien fil- Gvern u ipprova jirriforma l- istipendji . U l- PN baqa' jużaha bħala tattika politika . Fl- aħħar elezzjoni l- PN uża l- proposta tar- ' reception class ' biex ibeżża liż- żgħażagħ u rnexxielu wkoll jipproġetta lill- PL qisu partit kontra ż- żgħażagħ . Wieħed mill- punti debboli tagħna fl- aħħar snin kien li ma tantx konna preżenti fuq il- Kampus jiġifieri fost l- istudenti . Dak kien nuqqas kbir tagħna . Forsi mexxej żagħżugħ jista' jilħaq ċertu niċeċ li ħaddieħor ma jirnexxielux . Fl- istess waqt , kif għidt int , il- PN ma kellux mexxej - ja żgħażagħ u laħaqhom . Jiġifieri kultant mhux l- età tgħodd imma kif il- partit jipproġetta lilu nnifsu . Il- PN irnexxielu jipproġetta lilu nnifsu bħala l- partit taż- żgħażagħ erħilha li din naraha ironika ħafna għax il- PN huwa partit konservattiv ħafna … huwa partit li ma jaqbilx ma' ċertu valuri liberali u drittijiet ċivili li ssib ħafna żgħażagħ jaqblu magħhom . Per eżempju ma jridx idaħħal id- divorzju fil- pajjiż u fejn jidħlu d- drittijiet tal- gays huwa kważi assenti . Hi ironija li l- partit li ġab il- maġġoranza biex daħħal lil Malta fl- UE huwa l- istess partit li jipprova jagħmel minn kollox biex ma nkunux Ewropej . Mill- banda l- oħra taħseb li partit b' mexxej żagħżugħ jista' ma jattirax nies li jippreferu jkollhom bniedem b' esperjenza bħala mexxej tal- pajjiż ? Anke hawn il- PN irnexxielu jipproġetta lilu nnifsu bħala l- aktar partit stabbli . Per eżempju , meta kien jattakka lil Alfred Sant kien ipprova jipproġetta l- immaġini li miegħu ma tafx fejn int . U lill- AD , ħlief meta qabillu , dejjem ipproġettaha qisu xi partit perikoluż li allaħares tkun fil- Parlament għax toqgħod twaqqa' l- gvernijiet . Imma nerġa' ntenni li fil- politika impossibbli tingħoġob ma' kulħadd . Anzi għandna nikkonsolidaw l- oqsma li huma naturali għall- Greens bħad- drittijiet ċivili , il- qasam soċjali u l- ambjent . Michael Briguglio huwa magħruf bħala bniedem li jħaddan prinċipji xellugin . Dan ifisser li l- AD se ssir aktar xellugija ? Hemm ħafna tipi ta' xellug . Bħax- xellug komunista u x- xellug soċjal - demokratiku . Issa l- Greens jiffurmaw parti mix- xellug … il- politika Green hija parti mill- politika xellugija . U x- xellug li nifhem bih jien huwa x- Xellug Aħdar . Kienu l- Ħodor li daħħlu s- sens ta' responsabilità mhux biss lejn in- nies tal- lum imma lejn il- ġenerazzjonijiet ta' għada . Kienu huma li daħħlu l- prinċipju li għandek tiġġieled l- inugwaljanza u l- inġustizzja soċjali mhux biss għan- nies tal- lum imma anke għal dawk ta' għada . Jekk tħares lejn il- Parlament Ewropew tara li ħafna proposti ġodda , fosthom tal- " green jobs " , joħorġu bihom il- Ħodor . Bħala partit xellugi hawn min jarakom viċin il- PL imma hawn oħrajn li jaħsbu li tistgħu tispiċċaw tieħdu l- voti proprju lill- PL . Kollha huma ipoteżijiet . M' għandna rabta mal- ebda partit politiku ieħor ħlief mal- Ħodor Ewropej u l- Ħodor Dinjin . Issa jekk kien hemm bniedem li soltu jivvota l- PL u għax jara li l- PL mhux qiegħed jitkellem fuq ċertu issues jiddeċiedi li jivvota lilna tajjeb . Per eżempju , Joseph Muscat qal li jaqbel li tonqos ir- rata tat- taxxa fuq id- dħul . Bħala partit li nemmnu fil- ġustizzja soċjali ma nistgħux inkunu favur tnaqqis fit- taxxa fuq id- dħul għal min jaqla' ħafna . Nemmnu li min jiflaħ l- aktar għandu jikkontribwixxi l- aktar għall- ' welfare state ' . Jekk inżarmaw is- sistema preżenti tat- taxxa fuq id- dħul , il- ' welfare state ' ħa jfalli . Personalment jaqbilli kieku … mhux għax jien sinjur imma għax il- paga ta' lekċerer tiġi fit- ' top band ' . Imma huwa ġust għall- pajjiż li min jaqla' l- eluf u l- miljuni nnaqsulu t- taxxa fuq id- dħul ? Għalkemm tradizzjonalment il- Ħodor fl- Ewropa jagħmlu alleanzi mas- Soċjal - Demokratiċi , fl- Ewropa hemm erba' gvernijiet taċ- Ċentru - Lemin . Hawn min jgħid li dawn ittradixxew il- politika tax- xellug … jien ngħid li qegħdin idaħħlu elementi xellugin fi gvernijiet li mhux xellugin . Meta nħtart għidt li l- AD baqalu biex ikun elett fil- Parlament bħala Gvern . Taħseb li huwa dan li jwassal biex il- poplu ma jivvotax għall- AD ? Qisu jarah vot moħli ? Dik l- akbar problema li dejjem kellha l- AD . Imma l- akbar diffikultà li għandna tista' tkun ukoll l- akbar opportunità . Irridu naħdmu biex il- vot tagħna jkun imsarraf fil- Parlament . Irridu nuru li vot lill- AD verament jista' jċaqlaq l- affarijiet . U dan billi nkunu ħafna viċin in- nies . Ma nistgħux nikkompetu mal- partiti l- kbar bil- flus għax la għandna flus daqshom u lanqas għandna min jiffinanzjana minn wara l- kwinti . U jekk m' għandix raġun jippubblikaw l- accounts . Vot lill- AD jista' jbiddel l- affarijiet anke jekk ma nitilgħux fil- Parlament . Għax jekk tivvota lill- AD qiegħed tagħti messaġġ qawwi lill- partiti l- oħrajn biex jisimgħu minnek . X' direzzjoni għandha tieħu l- Alternattiva Demokratika ? Ghandna jkollna viżjoni ekoloġika u soċjali . Bhala partit Ahdar , jeħtieġ li ngħidu l- affarijiet kif inhuma , mingħajr biza' minn xi babaw li ser johdilna l- voti . Ghax ħa nghiduha kif inhi . . Min jara sal- ponta ta' mniehru fuq kwistjonijiet bħall- ambjent , drittijiet ċivili u drittijiet tal- ħaddiema , jista' jtina l- appoġġ ? Ghandna nkunu pożittivi u nharsu l- quddiem . Irridu nkunu kritici ta' realtajiet koroh , iżda m' għandniex inċekknu lilna nfusna qisu d- dinja kollha kontrina . Ghandna naħdmu sabiex in- nies ikollhom tama li jekk irridu nistgħu ingibu socjeta' aħjar . Fuq livell ideologiku , mingħajr ma nkunu dommattici , irridu nsostnu l- prinċipji tagħna . AD ma tiddependix mill- iffinanzjar ta' xi id moħbija , u m' għandhiex biza' tirfes kallijiet jew li titkellem meta' jaqblila biss . U l- prinċipji tagħna x' inhuma ? Nahseb li hemm erba' prinċipji sagri għalina ta' l- Alternattiva , li flimkien iwasslu għal- żvilupp sostenibbli . Dawn ituna l- identita' . L- ewwel , il- ġustizzja soċjali . Nemmnu li ma jistax ikun hemm progress mingħajr ma jkun hemm poltika li timmira lejn l- ugwaljanza soċjali . B' ugwaljanza ma nfissrux li kulħadd jiġi l- istess , bla personalita' . Izda nemmnu li kull persuna ikun haqqha tibbenefika mill- ġid li jiġi maħluq fis- socjeta' , u kulħadd ikun jista' jikkontribwixxi skond il- kapacita' tiegħu , fid- diversita' tas- socjeta ta' zminijietna . Ghandna naħdmu favur tisħiħ tal- ' Welfare State ' u Ewropa Socjali . F' dan ir- rigward nemmnu f' servizzi pubbliċi diċenti u aċċessibbli f' oqsma bħat- trasport pubbliku , housing , edukazzjoni inklussiva , saħħa pubblika u sigurta' fil- lokalitajiet , Dawn il- ħtiġijiet jeħtieġ ikollhom finanzjar sod , u għalhekk ma nistgħux inkunu favur politika li żżarma t- taxxi progressivi . Il- ġustizzja soċjali għandha titkattar ukoll fuq livell globali , u l- Partiti tal- Hodor għandhom rwol ewlieni sabiex ikun hemm responsabilita' ġusta f' kwistjonijiet bħall- iżvilupp u l- immigrazzjoni . It- tieni , il- ġustizzja ekoloġika . Nemmnu li l- ekoloġija hija katina , u għalhekk aħna favur żvilupp li jkun sostenibbli , il- protezzjoni ta' l- ambjent u l- ħarsien ta' l- annimali . Ahna lkoll nieklu mill- ekoloġija , iżda ma tistax iddardar l- għajn li tixrob minnha . Il- ġlieda biex insalvaw il- pjaneta mit- tibdil fil- klima hija forsi l- ikbar sfida li qatt kellha l- umanita' . Izda din il- ġlieda hija opportunita' , li permezz tagħha nistgħu noħolqu xogħol sostenibbli u b' kundizzjonijiet tajbin f' oqsma bħall- enerġija alternattiva . Il- bniedem għandu l- kapacita' li jbiddel in- natura , iżda dan għandu jsir b' mod li ma jeqridx lilu nnifsu u lill- ispeċi fil- proċess . It- tielet , id- drittijiet ċivili . Nemmnu li f' socjeta' tassew demokratika , id- diversita' għandha tiġi mhux biss protetta , iżda ccelebrata f' kuntest ta' rispett reċiproku . Ma jistax ikun hemm mudell wieħed biss ta' hajja imposta fuq kulħadd . Fil- kuntest Malti , ma jistax ' jibqa' jkun li drittijiet bħad- divorzju u d- drittijiet ta' l- omosesswali jibqgħu jintefgħu taħt it- tapit . Ir- raba' u mhux l- inqas , l- ekonomija . Ahna nemmnu fl- iżvilupp sostenibbli u dan ma jistax jitwettaq jekk ikun hemm il- faqar . Ghalhekk l- AD temmem li għandu jkun hemm progress materjali u dan ifisser aktar xogħol produttiv , qliegħ u kundizzjonijiet diċenti għal kulħadd u tħajjir ta' investiment produttiv . Imma hawhekk ukoll , jeħtieġ intervent soċjali . Il- viżjoni tal- Hodor , dik tal- Green New Deal , hija preċiżament mibnija fuq dawn is- sisien , fejn it- tibdil tal- klima u l- iskarsezza tar- riżorsi jiġu meqjusa bħala opportunitajiet li joħolqu x- xogħol sostenibbli , f' oqsma bħat- turiżmu , użu ta' enerġija nadifa , immangijar ta' l- iskart , riċerka u produzzjoni ta' l- ikel . Dawn il- prinċipji għandhom jitpoġġew fil- kuntest ta' pajjiż imsieħeb bħala protagonista fl- Unjoni Ewropea , u fil- kuntest ta' socjeta' demokratika u responsabbili Demokrazija m' hijiex biss il- vot li wieħed ikollu kull ħames snin . Demokrazija tirreferi għall- hajja ta' kuljum tagħna , fejn iċ- ċittadini jistgħu jipparteċipaw fit- teħid tad- decizzjonijiet bl- iktar mod wiesgħa . Id- demokrazija għandha tkun kullimkien , mill- MEPA sal- MCESD , mill- familja sal- post tax- xogħol . Ir- responsabilita' hija fundamentali għall- politika tal- ħodor . Meta nitkellmu dwar sostenibilita' , qegħdin nitkellmu dwar responsabilita' lejn ġenerazzjonijiet li għad iridu jiġu . Bl- istess mod , għandna nippropagaw politika li filwaqt li tħares id- drtitt tal- liberta' , tpoġġi dan id- dritt f' kuntest soċjali . Il- liberta' ta' imprenditur m' għandhiex twassal għall- isfuttar tal- ħaddiem u il- liberta' tal- kuntrattur m' ghadiex twassal għall- inkonvenjenzi kbar għar- residenti . Nemmen li f' dan il- kuntest ideologiku , jeżisti vojt kbir fil- politika Maltija . Dan huwa preċiżament fejn għandha tidhol l- Alternattiva Demokratika . L- ideat tagħna għandhom jiġu mħaddma permezz ta' strateġiji realistiċi . M' għandniex nippretendu li aħna xi ħaġa li m' aħniex . M' aħniex il- Prim Ministru u lanqas m' aħna ser inkunu fil- Gvern fil- futur qarib . Izda għandna s- saħħa tagħna . Ghandna ammont sabiħ ta' votanti li jtuna l- appoġġ . U dan l- ammont jaf jiddetermina riżultat ta' elezzjoni ġenerali . Ejja nagħmlu użu tajjeb minn din is- saħħa ! Fuq livell ta' strateġija , nemmen li għandna nibdew minna nfusna biex noħolqu partit iktar demokratiku , dinamiku u effettiv . Irid ikollna strutturi iktar orizzontali , sabiex kull min jixtieq jaħdem fil- partit , ikun jista' isib postu . Mhux qed nitkellem biss dwar ħidma strettament Politika bil- P kbira , iżda ukoll għal xogħol amministrattiv , organizzattiv u soċjali fost oħrajn . Dan kollu huwa vitali sabiex jikbru l- għeruq tal- partit . Ghal dan il- għan , tajjeb ninvestigaw il- ħolqien ta' kumitati varji b' dawn ir- responsabilitajiet rispettivament . Jehtieg ukoll li nkunu organizzati aħjar fuq livelli reġjonali . Hawnhekk , jeħtieġ li kumitati reġjonali jagħmlu x- xogħol meħtieġ sabiex l- Alternattiva Demokratika tkun iktar viċin il- polz tan- nies f' żoni differenti f' Malta u Għawdex . Ghandna nkunu preżenti fil- hajja ta' kuljum tan- nies u nagħmlu networking kontinwu . B' hekk nibnu kapital soċjali u relazzjonijiet ta' fiduċja ma iktar nies . Strutturi fi ħdan l- Alternattiva bħall- Alternattiva Zghazagh u l- Fondazzjoni Ceratonia għanhom ikunu fiċ- ċentru tal- ħidma tal- Partit . L- attivizmu , l- edukazzjoni u l- ħidma kulturali jipprovdu l- materja prima sabiex insaħħu u nirfinaw il- prinċipji tagħna . Nemmen ukoll li għandna noħolqu alleanzi ma għaqdiet u individwi li lesti li jaħdmu magħna avolja mhumiex membri tagħna , partikularment dawk li għandhom l- iżvilupp sostentibbli bħala wieħed mill- għanijet tagħhom . Irridu nkunu realistiċi u naċċettaw li ma jistax ikun li il- membri tagħna jaħsbuha l- istess eżatt fuq kollox – aħseb u ara dawk li ma humiex membri tagħna . Madankollu il- prinċipji tagħna għandhom jghaqqduna bħala membri fl- AD u jippermettu l li l- AD taħdem ma individidwi , gruppi , u għaqdiet oħra . Nixtieq nirringrazzja lill- attivisti kollha li ħadmu tant għall- Alternattiva tul is- snin . Ejjew nibnu fuq dan il- wirt ! L- ambjent sar protagonist fix- xena politika Maltija . Hemm ħafna modi kif wieħed jista' jħares lejn dan il- fenomenu . Per eżempju hemm min jemmen li hekk kif tevolvi s- socjeta , in- nies isiru iktar xjentifikament konxji ta' realtajiet ambjentali u għalhekk jieħdu l- passi neċessarji biex insalvaw il- pjaneta . Hemm ukoll min qed ibiegħ revizjonizmu storiku li qisu dawn l- aħħar snin twieled moviment ambjentalista minn vakum , u li qabel l- eroj tal- llum ma kien hemm xejn sinjifikanti f' dan il- qasam . F' Malta qed jiġi imbuttat ħsieb li issa kull partit politiku sar ' ambjentalista' u għalhekk , l- ambjent ġie depoliticizzat … . Qisu m' hemmx poltika fl- ambjent , għax hawn kunsens ġdid li flimkien insolvu l- problemi . Izda nemmen li l- istampa hija ħafna iktar kumplessa minn hekk . Fir- realta' , il- politika ambjentali teżisti , u hi infuenzata minn fatturi varji . Per eżempju , analiżi ta' kif taħdem il- MEPA tista' twassal għall- konklużjoni li l- istat u l- ekonomija huma dipendenti fuq xulxin . L- istat jippromwovi interessi ekonomiċi sabiex ikun hemm tkabbir ekonomiku , filwaqt li interessi ekonomiċi bħall- dawk ta' kumpaniji kbar jeħtiegu l- appoġġ ta' l- apparat ta' l- istat sabiex jisfruttaw l- ambjent u b' hekk jagħmlu l- profitti . Dan jista' jinkludi affarijiet bħall- għoti ta' permessi , bini ta' infrastruttra bħal toroq u komunikazzjoni u anke ' eżenzjonijiet fiskali fost oħrajn . Fatturi oħrajn li jinkludu l- politika ambjentali jinkludu kriżijiet ambjentali bħal per eżempju żieda fit- tniggiż u mard ; kif ukoll fatturi oħra bħas- sħubija ta' Malta fl- Unjoni Ewropea ; l- influenza ta' Ministri partikolari f' Gvernijiet speċifiċi ; l- appoġġ popolari għall- protezzjoni ambjentali ; il- kapacita' organizattiva u teknika ta' l- istat ; u l- influenza ta' movimenti bħall- NGOs ambjentali u partiti politiċi . Dan kollu għandu jiġi analizzat f' kuntest ta' struttura globali kapitalista u ta' opportunitajiet fejn jinħoloq diskors ġdid dwar l- ambjent fi sferi pubbliċi bħall- media . Jigifieri , teżisti djalettika bejn l- istrutturi ekonomiċi , soċjali u ekoloġiċi , u r- realtajiet li jippreżentaw ( per eżempju li z- żejt m' huwiex infinit ) u l- kapacita' tal- bniedem li jinterpreta u joħloq kuxjenza u diskors dwar kif inħarsu lejn kwistjonijiet ambjentali . Minkejja li l- NGOs ambjentali jisthoqilhom kull ammirazzjoni u appoġġ , fl- aħħar mill- aħħar l- impatt tagħhom għandu l- limiti tiegħu . Il- partiti politiċi l- kbar xorta għandhom relazzjonijiet intimi ma kumpaniji kbar u interessi ekonomiċi , li jeżerċitaw influenza u pressjoni fuq id- decizzjonijiet u l- istrateġiji tal- partiti . Certi kumpaniji huma saħansitra dejjem fil- Gvern , anke jekk konsistentament jiksru l- liġijiet u r- regoli ambjentali u jagħmlu xalata mill- fondi pubbliċi . Barra minn hekk teżisti l- kwistjoni ta' istituzzjonalizazzjoni . Hawnhekk , għaqdiet igawdu minn riżorsi ta' l- istat u jipparteċipaw b' mod akbar fit- teħid ta' decizzjonijiet ta' l- istat dwar politika ambjentali . Izda fl- istess ħin , jista' jkun li għaqdiet ' jinbelgħu ' fil- proċess u jkollhom jagħmlu kompromessi kbar biex ma jitilfux dak li ggwadanjaw . F' dan il- kuntest li wieħed jista' jara r- rwol essenzjali ta' Alternattiva Demokratika fl- isfera politika Maltija . Jekk l- AD tisparixxi , mhux biss jieħdu gost l- interessi li jibbenefikaw mill- qerda ambjentali , iżda ukoll jiddghajfu l- NGOs ta' l- ambjent . Dan għaliex , il- Partiti l- kbar ma jibqax ikollhom il- biza' li ser jitilfu l- vot ambjentalist għall- AD . Peress li z- żewġ partiti l- kbar jippruvaw jogħġbu lill- Alla u x- xitan fl- istess ħin , m' hemmx daqshekk differenza fuq politika ambjentali , u għalhekk m' hemmx biża li xi NGO ser tibda tappoggja lil partit kbir ieħor b' mod distint . Fl- istess ħin , f' kuntest bi - polari ta' blu u aħmar , kull meta xi NGO tibda tagħmel azzjoni kontra l- Gvern preżenti , ser tibda tidher li hi alleata tal- partit ta' l- oppożizzjoni , li jipprova jaħtaf kull opportunita' kontra l- gvern tal- ġurnata . Dan żgur li ma jriduhx numru ta' NGOs li jridu jidhru ' indipendenti ' u ' awtonomi ' minn kull partit politiku . Ghalhekk , jista' jkun li fuq medda ta' żmien , NGOs jibdew jirtiraw minn azzjonijiet pubbliċi , ma jmurx jiccapsu ma naħa jew oħra . Ghal darb ' oħra , jissaħħaħ il- poter tal- klassijiet dominanti li qed jeqirdu l- ambjent . Minghajr l- AD , l- NGOs ta' l- ambjent jitilfu l- ' bargaining power ' tagħhom . Ma tibqax teżisti t- theddida tal- vot l- aħdar . Minghajr ma nneħħi l- mertu ta' fatturi oħra bħal dawk imsemmijin iktar kmieni f' dan l- artiklu , irrid nenfasizza li kienet it- theddida tal- vot l- aħdar li wasslet għal bosta kompromessi ambjentali li għamel il- Gvern Nazzjonalista f' dawn l- aħħar snin . Pass il- quddiem li qed naraw fl- influenza u tal- NGOs tista' fl- aħħar mill- aħħar twassal għal żewġ passi lura fl- impatt reali tal- politika ekoloġika … u għal din ir- raġuni biss hemm il- ħtieġa politika li Alternattiva Demokratika' tibqa topera fil- vojt politiku li jeżisti . Vojt li jeżisti mhux biss fil- qasam ambjentali , iżda wkoll f' oqsma soċjali u ta' drittijiet ċivili . Dan huwa l- vojt radikali li jeħtieġ li jintela b' proġett ġdid għall- Alternattiva Demokratika . Sa dan it- tant , fuq nota inqas analitika iżda iktar urġenti , nappella lil dawk li jemmnu li Alternattiva Demokratika għandha tibqa' timmilita fil- kamp politiku Malti , u li tkun attiva għall- ġustizzja soċjali , ġustizzja ambjentali u drittijiet ċivili , sabiex jagħti donazzjoni lill- partit . Dan jista' jsir permezz ta' ċekk lil : Alternattiva Demokratika , c / o Greenmantle , 36 Triq l- Għarbiel , Swieqi SWQ 3251 , jew donazzjonijiet / ' standing orders ' fil- kont tal- Bank of Valletta 40015056960 . Kelliem għall- Izvilupp Socjali u Ekonomiku – Alternattiva Demokratika L- Orizzont , 15 ta' Lulju 2009 F' dawn l- aħħar ġimgħat kien hemm bosta xnigħat u pariri dwar x' għandu jkun il- futur tal- Alternattiva Demokratika . Kien hemm min issuġġerixxa li m' għadx hawn lok għall- AD ladarba l- partiti l- kbar u l- għaqdiet non - governattivi " kkapparraw " s- suġġetti li titkellem fuqhom l- Alternattiva . Hemm min issuġġerixxa li l- isem tal- Partit għandu jinbidel , u hemm ukoll min issuġġerixxa li AD għandha tagħmel xi laqgħat pubbliċi biex tiddiskuti l- futur tagħha . Personalment , jien esprimejt il- fehma tiegħi dwar x' għandu jkun il- futur tal- Alternattiva f' intervisti f' The Times ta' nhar is- 16 ta' Ġunju , u f' it- Torċa ta' nhar il- 21 ta' Ġunju . Bażikament , il- fehma tiegħi hi li l- AD għandha taqbad triq twila li ma tħarisx biss lejn l- elezzjoni li ġejja , iżda li tħares iktar fit- tul billi tibni proġett b' messaġġ iktar iffokat . Dan il- messaġġ għandu jkun ibbażat fuq it- twemmin tal- partiti tal- Ħodor , iżda fil- kuntest Malti . Fl- istess ħin , AD għandha jkollha viżjoni iktar radikali minn dik li kellha f' dawn l- aħħar snin . Fost affarijiet oħrajn , jeħtieġ li AD tieħu pożizzjonijiet iktar ċari , favur klassijiet u gruppi soċjali li huma sfruttati jew imwarrbin . Dan għandu jsir mingħajr biżgħa ta' telf ta' voti minn nies li xorta qatt mhuma se jivvotaw lill- AD . Qed nirreferi mhux biss għall- ħaddiema tal- fabbriki , iżda wkoll għall- armata ġdida ta' ħaddiema b' xogħol prekarju … minn ħaddiema professjonisti b' xogħol kuntrattwali sa ħaddiema bla sengħa u b' xogħol f' setturi " ġodda " tal- ekonomija , sa ħaddiema anzjani li ġew użati u mormija wara tant snin ta' servizz lill- ekonomija Maltija . Jinkludu wkoll il- minoranzi varji li jibqgħu jingħataw il- ġenb fil- politika soċjali , minn koppji li jgħixu fi stat ta' koabitazzjoni minħabba li f' pajjiżna m' hawnx id- divorzju , sa nisa waħedhom li m' għandhom l- ebda vuċi fil- politika soċjali Maltija , sa koppji omosesswali li jixtiequ jir ¬ re ¬ golarizzaw is- sitwazzjoni tagħ ¬ hom . Jinkludu wkoll nies li qegħdin ibatu mard minħabba prob ¬ lemi ambjentali bħat- tniġġiż tal- karozzi , kostruzzjoni u l- fabbriki , liema problemi jmorru lil hinn mill- protezzjoni ta' xi gallarija storika . U jinkludu wkoll l- eluf ta' nies , minn żgħażagħ sa anzjani li qegħdin ibatu biex ikollhom għixien diċenti f' affarijiet bħall- ' housing ' u trasport pubbliku , liema setturi huma kkaratterizzati minn wisq interessi ekonomiċi u politiċi biex jingħataw il- prijorità li jistħoqqilhom minn ħaddieħor . Strateġija iktar radikali u iktar iffokata tiżgura li l- partit iservi r- rwol tiegħu ta' vuċi kritika u alternattiva għall- istrutturi politiċi dominanti . Strateġija ta' dan it- tip tagħmilha iktar diffiċli biex ħaddieħor " jieħu " s- suġġetti li huma l- prijorità ta' AD . Jeżisti spazju vojt fl- ispettru politiku Malti , u jeħtieġ li AD tokkupah b' mod ċar . Dan jista' ukoll jagħti saħħa lill- Alternattiva … saħħa li permezz l- ebda Partit ieħor ma jista' jinjora l- vot tagħna . Huwa permezz ta' dan il- ' core vote ' li Partiti oħrajn kellhom jaddottaw ċerti suġġetti ( almenu fir- retorika tagħhom ) li qajmet l- Alternattiva . Bl- istess mod , huwa permezz ta' dan il- ' core vote ' li għaqdiet non - governattivi bħal dawk tal- ambjent kellhom is- saħħa li " jbeżżgħu " partit fil- Gvern . Mingħajr it- theddida tal- vot l- aħdar , dawn l- għaqdiet jonq ¬ silhom il- ' bargaining power ' , u konseg ¬ wentament , is- saħħa politika , speċjalment meta huma stess ma jkunux iridu jidhru " Nazzjo ¬ nalisti " jew " Laburisti " kull meta jitkellmu , jipproponu jew jipprotestaw . Konsegwentament , bil- biżgħa li " jiċċappsu " mal- PN jew mal- PL meta jieħdu xi azzjoni , jista' jkun li l- għaqdiet jaħsbuha darbtejn qabel ma' jieħdu xi azzjoni pubblika . Fl- aħħar mill- aħħar , jissaħħu dawk il- gruppi dominanti , bħall- interessi kbar li qegħdin jeqirdu l- ambjent . F' dak li għandu x' jaqsam mal- futur immedjat tal- AD u mal- pariri varji li qegħdin jingħataw lill- partit , jien nemmen li bħala partit għandna nibdew minna nfusna . Jeħtieġ li jkun hemm relazzjoni b' saħ ¬ ħitha bejn it- tmexxija , il- membri , il- votanti tal- partit u l- għaqdiet li lesti jaħdmu mal- partit . Il- membri tagħna għandhom ikunu l- ambaxxaturi tal- viżjoni ħadra . Għalhekk , filwaqt li l- Partit għandu jkollu tmexxija u amministrazzjoni soda , jeħtieġ ukoll li jinħolqu strutturi orizzontali fejn kull membru attiv jista' jagħti lill- partit skont il- kapaċità tiegħu , u f' oqsma varji , mhux biss strettament " politiċi " , iżda wkoll f' oqsma kulturali , edukattivi , soċjali u oħrajn . Jekk insaħħu l- għeruq tagħna nistgħu niffjorixxu iktar .